"Атуризм аганахьала акадрқәа ррезерв аԥҵара аус аминистрра даара ииашаны изызнеиз зҵаароуп. Аԥышәа змоу аусзуҩцәа рыԥшааразы ари ҳусура арманшәалоит. Иаҳҳәап, аекскурсиа амԥҩаԥгаҩцәа зегьы рус ахь ишьҭны еиҭа гәыԥҩык аԥсшьаҩцәа сзаазар, абаза схы иархәаны иаарласны дсыԥшаар сылшоит аамҭала исыцхрааша ауаҩы. Есышықәса аԥхын аамҭа ааигәахо ианалагалак, аԥсшьарҭатә ҩнқәа еизыргоит аусзуҩцәа, аҭыԥ аартразы, иарбанзаалакгьы занааҭла аԥышәа змоу убра иҭагалазар, зус ибзианы издыруа, уи аганахьала аҵара змоу, даара ицхырыаагӡахон. Ауаҩы иҭел мыԥшаауа, шаҟа шықәса аус иухьо еилкаауа, идыррақәа зеиԥшроузеишь ҳәа сымхәыцуа абри зегьы ахьызбаша абаза ҟалар, сусура аганахьала сарманшәалон", - ҳәа еиҭалҳәеит Маланиаԥҳа.
Иаҳа инеиҵыху аиҿцәажәара шәазыӡырҩыр шәылшоит аудио аҿы.
Иара убас шәаԥхьар ҟалоит:
Аԥсны атуризм аминистрра акадртә резерв абаза аԥнаҵоит
Аԥсны аҭыԥантәи ахаланапхгараҭарахь алхрақәа мҩаԥысит мшаԥы 11 рзы.
"Адепутатрахь иқәгылаз акандидатцәа ҩажәаҩык рахьынтә 15-ҩык алхын. Иманшәаланы еилагарада имҩаԥысит алхрақәа. 5196- ҩык ашәҟәы иҭагалаз алхыҩцәа рҟынтәи 2052 -ҩык алхрақәа рхы рыладырхәит. Уи аԥхьа иҟаз ас еиԥш алхрақәеи дареи еиҿурԥшуазар, усҟан 2800-ҩык ыҟан алхыҩцәа. Актәи аилатәара мҩаԥысраны иҟоуп иааиуа ашәахьаҽны мшаԥы 19 рзы. 15-ҩык адепутатцәа рахьынтә ҩыџьа аҳәса ыҟоуп. Уи аԥхьа иҟаз адепутатцәа рахьынтә ҩыџьа ықәгылан, руаӡәк ҩаԥхьа далырхит, уи Тҟәарчалтәи араионтә хәышәтәырҭа аиҳабы Лали Гаргәылиа лоуп", - лҳәеит Ажьиԥҳа.
Ажьиԥҳа лгәаанагара лҳәеит аҭыԥантәи ахаланапхгараҭарақәа рахь инеиуа адепутатцәа зеиԥшразар акәу.
Мшаԥы 14 Аԥсны ашәахтә маҵзура аусзуҩцәа рзанааҭтә ныҳәамшуп. 27 шықәса раԥхьа иаԥҵан Ареспублика аҳәынҭқарратә ашәахтә маҵзура, анаҩс уи ашәахтәқәеи аизгақәеи рминистрра ҳәа иҟалеит 2002 шыкәсазы.
"Иахьа Аԥсны ашәахтәқәҵара иазыԥҵәоу ауаҩы изымшәо, ибизнес иазышьҭнамхо иҳаракӡам. Иаагозар, иара иназыцҵоу ахәԥсазы ашәахтә атәы ҳҳәозар, Урыстәыла 20 процент ыҟоуп, ҳара ҳҟны 10. Аилыркаа ҟасҵар сҭахуп, ихьанҭоу ашәахтә иазыԥҵәоу акәӡам, ихьанҭоу атауар анаауго, ирҭиаанӡа аԥхьа ишәатәу аҳазалхратә хеилак еизырго ауп. Уи, хымԥада, иаруадаҩуеит аус. Ашәахтәқәҵара иазыԥҵәоу 10 процентк абизнес иаԥырхагахаратәы иҟам, ашәахтәқәҵара напхгара азура асистема аганахьала иаҭахуп арԥсыҽрақәак ралагалара, сгәаанаграла, аха уи иазхәыцуазар акәхап", - иҳәеит Габуниа.
Шәазыӡырҩы аудио.